gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9195, del 15-10-2021 (2021/9691)

Informació pública de projecte d'expropiació dels terrenys necessaris per a la gestió del viari de connexió de la urbanització «Cales i Atalaies» amb la CN-332.
----------------------------------------------------------------------------------------------------------------------------------------------------------------

### Dades del document

Número de DOGV
:   9195

Data del DOGV
:   15-10-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/9691


Data del document
:   24-09-2021

Organisme emissor
:   Ajuntament de la Vila Joiosa

Tipus de document
:   Anunci

Descriptors 

:   * Vila Joiosa, la
    * pla d'urbanisme
    * administració local

Informació pública de projecte d'expropiació dels terrenys necessaris per a la gestió del viari de connexió de la urbanització «Cales i Atalaies» amb la CN-332. [2021/9691]  
En relació amb l'expedient de referència, per mitjà de la present informació es fa públic que el regidor d'Urbanisme, en data 23 de setembre de 2021, ha dictat el Decret amb el número 879323997, que, en la part dispositiva, en el que és procedent fer públic, es diu:  
«?Primer. Sotmetre a informació pública pel termini d'un mes el projecte d'expropiació dels terrenys necessaris per a culminar la gestió del viari de connexió de la urbanització «Cales i Atalaies» amb la CN-332 de data de setembre de 2021, perquè els qui hi puguen estar interessats formulen les observacions i reclamacions que estimen convenients, en particular en el que concerneix la titularitat o valoració dels seus respectius drets.  
Segon. La informació pública s'efectuarà mitjançant la inserció d'anuncis en el Diari Oficial de la Generalitat Valenciana i en un periòdic dels de major circulació de la província.  
Tercer. Les taxacions es notificaran individualment als que apareguen com a titulars de béns o drets en l'expedient, mitjançant el trasllat literal del corresponent full d'apreuament i de la proposta de fixació dels criteris de valoració, perquè puguen formular al·legacions o una valoració contradictòria en el termini d'un mes, comptat a partir de la data de notificació.  
Quart. Sol·licitar al Registre de la Propietat número 2 de la Vila Joiosa un certificat registral de dominis i càrregues de les finques registrals números 12450 i 21677, amb la corresponent anotació marginal conforme amb l'article 22 de l'RD 1093/1997, de 4 de juliol?»  
La documentació del projecte d'expropiació dels terrenys necessaris per a culminar la gestió del viari de connexió de la urbanització «Cales i Atalaies» amb la CN-332 de data de setembre de 2021 estarà a la disposició dels interessats en les oficines d'urbanisme (c/ Cristobal Galiana, núm. 2) en horari de 09.00 a 14.00h.  
Cosa que faig públic als efectes oportuns.  
  
La Vila Joiosa, 24 de setembre de 2021.- L'alcalde: Andrés Verdrú Reos.
Diari Oficial de la Generalitat Valenciana


Sumari del DOGV 9096, del 31-05-2021 (2021/5974)

Informació pública de la versió preliminar de la modificació puntual número 5 del Pla de reforma interior de Santa Rita.
------------------------------------------------------------------------------------------------------------------------

### Dades del document

Número de DOGV
:   9096

Data del DOGV
:   31-05-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/5974


Data del document
:   25-05-2021

Organisme emissor
:   Ajuntament de Paterna

Tipus de document
:   Anunci

Descriptors 

:   * Paterna
    * pla d'urbanisme
    * administració local

Informació pública de la versió preliminar de la modificació puntual número 5 del Pla de reforma interior de Santa Rita. [2021/5974]  
Pel Decret de l'alcaldia número 2131, de 21.05.2021, s'ha resolt sotmetre a informació pública la versió preliminar de la modificació puntual número 5 del Pla de reforma interior de Santa Rita, elaborada pels serveis tècnics municipals.  
Aquesta modificació té per objecte incorporar com a ús compatible l'assistencial, per a poder executar una residència de la tercera edat, en la parcel·la cadastral 4887035TU6830X5244LM, situada al carrer de Benimar, núm. 12, i que actualment té la qualificació d'equipament esportiu pertanyent a la xarxa local de dotacions públiques; mantenint com a ús dominant l'esportiu i possibilitant la implantació d'aquest ús sense necessitat de disposar-se al servei de l'ús dominant.  
Tot això de conformitat amb les formalitats previstes en l'article 57.1.a en relació amb el 53, ambdós de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
Durant el termini de quaranta-cinc dies podrà ser examinada la documentació per qualsevol interessat en les dependències municipals, en horari d'oficina de 09.00 a 14.00 hores, de dilluns a divendres (prèvia petició de cita, donades les actuals circumstàncies de pandèmia, cridant als telèfons 96 137 96 41 i 96 137 96 88). Així mateix, també estarà a disposició dels interessats en la seu electrònica d'aquest ajuntament: www.paterna.es, amb el codi de verificació: 5B2L 1N6C 2G4N 5062 11ZV  
Cosa que es fa pública per a general coneixement i efectes.  
  
Paterna, 25 de maig de 2021.- La tinenta d'alcalde de Presidència: Eva Pérez López.
Diari Oficial de la Generalitat Valenciana


Sumari del DOGV 9082, del 12-05-2021 (2021/5123)

ACORD de 30 d'abril de 2021, del Consell, d'autorització de l'expedient de rescabalament ERESAR/2021/07R11/12 per obligacions contretes en 2020 i 2021.
-------------------------------------------------------------------------------------------------------------------------------------------------------

### Dades del document

Número de DOGV
:   9082

Data del DOGV
:   12-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5123


Data del document
:   30-04-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

ACORD de 30 d'abril de 2021, del Consell, d'autorització de l'expedient de rescabalament ERESAR/2021/07R11/12 per obligacions contretes en 2020 i 2021. [2021/5123]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Desenvolupament Rural, Emergència Climàtica i Transició Ecològica, el Consell, prèvia deliberació, en la reunió de 30 d'abril de 2021,  
  
  
ACORDA  
  
Primer  
Autoritzar l'aprovació per la persona titular de la Conselleria d'Agricultura, Desenvolupament Rural, Emergència Climàtica i Transició Ecològica de l'expedient de rescabalament ERESAR/2021/07R11/12 pels serveis de neteja entre desembre de 2020 i gener de 2021, per import de 10.088,22 - (IVA inclòs).  
  
Segon  
Autoritzar la imputació al pressupost de 2021 de les obligacions econòmiques contretes en 2020, per import de 5.044,11 ?.  
  
València, 30 d'abril de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9143, del 04-08-2021 (2021/7975)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a regularització d'activitat d'indústria de fabricació d'estructures metàl·liques i formigons, en el terme municipal de Pilar de la Horadada.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9143

Data del DOGV
:   04-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/7975


Data del document
:   19-07-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a regularització d'activitat d'indústria de fabricació d'estructures metàl·liques i formigons, en el terme municipal de Pilar de la Horadada. [2021/7975]  
Havent-se admés a tràmit, d'acord amb el que es preveu en la Llei 5/2014, de la Generalitat, de 25 de juliol, d'ordenació del territori, urbanisme i paisatge, l'expedient DIC'20/0087, promogut per Estructuras Metálicas Miguel Escarbajal e Hijo, SL, per a la regularització d'activitat d'indústria de fabricació d'estructures metàl·liques i formigons, situat al polígon 5, parcel·la 31, del terme municipal de Pilar de la Horadada, per mitjà del present edicte se sotmet a informació pública el projecte de l'actuació, de conformitat amb el que es disposa en l'apartat a de l'article 206.4 del text legal esmentat, durant el termini de 20 dies hàbils des de la publicació del present edicte en el Diari Oficial de la Generalitat Valenciana, dins del qual pot ser examinat en la pàgina web https://ovius.gva.es/oficina\_tactica/?idioma=es\_es#/tramita/25576/25207, així com en el Servei Territorial d'Urbanisme d'Alacant, situat a l'avinguda d'Aguilera, número 1, cinquena planta, d'aquesta capital.  
  
  
Alacant, 19 de juliol de 2021.- El cap del Servei Territorial d'Urbanisme: Miguel Nicolas Halabi Antón.
Diari Oficial de la Generalitat Valenciana


Sumari del DOGV 9018, del 11-02-2021 (2021/1038)

Informació pública de l'aprovació de l'informe ambiental i territorial estratègic favorable en el procediment d'ordenació urbanística del sector PRI Copal.
-----------------------------------------------------------------------------------------------------------------------------------------------------------

### Dades del document

Número de DOGV
:   9018

Data del DOGV
:   11-02-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/1038


Data del document
:   04-02-2021

Organisme emissor
:   Ajuntament d'Algemesí

Tipus de document
:   Anunci

Descriptors 

:   * Algemesí
    * pla d'urbanisme
    * administració local

Informació pública de l'aprovació de l'informe ambiental i territorial estratègic favorable en el procediment d'ordenació urbanística del sector PRI Copal. [2021/1038]  
Per la Resolució d'alcaldia núm. 153/2021, de 22 de gener, s'ha disposat:  
  
«Primer  
Prendre en consideració les propostes, suggeriments i les consideracions dels informes formulats en el període d'informació pública que, en la mesura que siga possible, hauran de ser incorporats en l'ordenació urbanística del sector Copal.  
  
Segon  
Concloure que l'ordenació i urbanització del sector de sòl urbà residencial-terciari, anomenat PRI COPAL, no té efectes significatius sobre el medi ambient, d'acord amb els criteris de l'annex VIII de la LOTUP.  
  
  
Tercer  
Optar per l'alternativa de planejament número 4.  
  
Quart  
Emetre informe ambiental i territorial estratègic favorable a la proposta per a l'ordenació urbanística del Sector PRI COPAL, presentada per la Productora Agrocamp, SLU.  
  
Cinqué  
Publicar la resolució en el Diari Oficial de la Generalitat Valenciana, als efectes previstos en l'article 51.7 de la LOTUP.  
  
Sisé  
Aquesta resolució de l'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa contra l'acte que aprove el pla de reforma interior, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.»  
  
Algemesí, 4 de febrer de 2021.- L'alcaldessa: Marta Trenzano Rubio.
Diari Oficial de la Generalitat Valenciana


Sumari del DOGV 9048, del 25-03-2021 (2021/2623)

Notificació de sentència dictada en judici verbal precari número 10/2020.
-------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/2623


Organisme emissor
:   Jutjat de Primera Instància Número 4 d'Alacant

Tipus de document
:   Edicte

Notificació de sentència dictada en judici verbal precari número 10/2020. [2021/2623]  
José Enrique Martín Sanz, lletrat de l'Administració de justícia del Jutjat de Primera Instància número 4 d'Alacant, faig saber que en aquest jutjat es tramiten les actuacions de judici verbal (desnonament precari - 250.1.2) [jvp] - 000010/2020, promogudes per Trova Capital, SL, contra els ocupants ignorats de carrer Cronista Vicente Martínez Morella, 3, declarats en rebel·lia i en parador ignorat, en les quals s'ha ordenat publicar aquest edicte per a notificar la sentència als demandats esmentats. Va ser dictada el dia 23 de juliol de 2020 i la dispositiva és, literalment, com segueix:  
  
«Dispositiva  
Estime la demanda presentada per la procuradora la senyora Bonafuente Escalada, en nom i representació de Trova Capital, SL, contra els ocupants ignorats de carrer Cronista Vicente Martínez Morella, número 3, bloc 3, 3r B, d'Alacant, i:  
1r. Declare el desnonament dels demandats sobre l'habitatge siti al carrer Cronista Vicente Martínez Morella, número 3, bloc 3, 3r B, d'Alacant, i decrete el desnonament de la part demandada, amb l'advertència que en seran llançats si no desallotgen la finca en el termini legal.  
2n. Condemne la part demandada al pagament de les cotes d'aquest procediment.  
Aquesta és la meua sentència, contra la qual es pot interposar un recurs d'apel·lació, davant d'aquest mateix jutjat, dins del termini de 20 dies comptador a partir de l'endemà de la notificació d'aquesta sentència, d'acord amb el que es disposa en l'article 458 i següents de la Llei d'enjudiciament civil, que pronuncie, mane i signe».  
Per a l'admissió a tràmit de la interposició del recurs, la part ha de presentar el resguard d'un ingrés de 50 euros en el compte d'aquest jutjat núm. 0100 de Banesto, amb la clau 00 i el número de procediment, amb l'advertència d'inadmissió a tràmit per aplicació de la Llei orgànica del Poder Judicial, disposició addicional 15.2.  
Aquesta és la meua sentència, que pronuncie, mane i signe.»  
  
I, perquè valga de notificació en deguda forma, expedisc aquest edicte.  
  
Alacant, 25 de febrer de 2021.- El lletrat de l'Administració de justícia: José Enrique Martín Sanz.
Diari Oficial de la Generalitat Valenciana


Sumari del DOGV 9124, del 09-07-2021 (2021/6611)

Notificació de la sentència dictada en el procediment ordinari número 17/2019.
------------------------------------------------------------------------------

### Dades del document

Número de DOGV
:   9124

Data del DOGV
:   09-07-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/6611


Organisme emissor
:   Jutjat Mercantil Número 1 de Castelló de la Plana

Tipus de document
:   Edicte

Notificació de la sentència dictada en el procediment ordinari número 17/2019. [2021/6611]  
Procediment ordinari [OR] - 000017/2019-X  
N.I.G.:12347-01-1-1512-2387677  
Demandant: Equipe Cerámicas, SL.  
Procuradora: M. Concepción Motilva Casado.  
Demandat: Pedro Campos Partera.  
  
En aquest procediment ordinari [OR] seguit a instàncies d'Equipe Cerámicas, SL, contra Pedro Campos Partera s'ha dictat la sentència de data 14/12/20 número 00772/2020, que, literalment, diu:  
  
  
«Dispositiva  
Estime la demanda presentada per la procuradora Concepción Motilva Casado, en nom i representació d'Equipe Cerámicas, SL, contra Pedro Campos Partera, i condemne la part demandada a pagar a l'actor la quantitat de 70.496,82 euros, més els interessos legals des de la interpel·lació judicial i al pagament de les costes processals.  
  
Mode d'impugnació: mitjançant un recurs d'apel·lació davant l'Audiència Provincial de Castelló de la Plana (article 455 LECn).  
El recurs s'interposarà davant aquest tribunal dins del termini de vint dies, comptats des de l'endemà de la notificació d'aquesta resolució. L'apel·lant haurà d'exposar les al·legacions en què es base la impugnació, a més de citar la resolució apel·lada i els pronunciaments que impugna (article 458, apartats 1 i 2 LECn).  
Igualment serà un requisit necessari per a recórrer aquesta resolució la constitució del depòsit previst en la disposició addicional 15 LOPJ.»  
  
I, atés que Pedro Campos Partera es troba en parador ignorat, expedisc aquest edicte perquè li valga de notificació en forma legal.  
  
  
Castelló de la Plana, 26 de maig de 2021.- La lletrada de l'Administració de justícia: María de las Mercedes Checa Moya.
Diari Oficial de la Generalitat Valenciana


Sumari del DOGV 9196, del 18-10-2021 (2021/10053)

Informació pública de l'expedient de sol·licitud de modificació no substancial d'autorització ambiental integrada d'una indústria de fabricació de paviment i revestiment ceràmic situada al terme municipal d'Onda.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9196

Data del DOGV
:   18-10-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/10013


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de sol·licitud de modificació no substancial d'autorització ambiental integrada d'una indústria de fabricació de paviment i revestiment ceràmic situada al terme municipal d'Onda. [2021/10652]  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 068/21 IPPC, relatiu a COTTOCER, SL, amb CIF C03817881 i domicili a l'efecte de notificacions en la ctra. Onda-Vila-real, CV 20, km 6,4 d'Onda (Castelló), que té com a objecte la sol·licitud de modificació no substancial d'autorització ambiental integrada d'una indústria de fabricació de paviment i revestiment ceràmic.  
- Peticionari: COTTOCER, SL.  
- Emplaçament: Onda (Castelló), ctra. Onda-Vila-real, CV 20, km 6,4.  
- Projecte: memòria de modificació no substancial d'autorització ambiental integrada, promoguda per COTTOCER, SL.  
  
Cosa que es posa en coneixement general perquè, en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar-se per les entitats i particulars interessats les al·legacions que estimen convenients.  
Durant aquest termini, els interessats podran examinar la documentació relativa a l'expedient esmentat en el portal web Expedients en tràmit d'informació pública (art. 30 de la Llei 6/2014), situat dins de l'apartat de control integrat de la contaminació de l'Àrea de Qualitat Ambiental de la Generalitat Valenciana, l'enllaç del qual és el següent:  
  
http://www.agroambient.gva.es/es/web/calidad-ambiental/expedients-en-tramit-d-informacio-publica-artic.30-de-la-llei-6/2014  
  
Finalitzat el període d'informació pública, s'anunciarà en el Diari Oficial de la Generalitat Valenciana el moment en el qual podrà consultar-se en el web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades, si escau.  
  
València, 27 de setembre de 2021.- El director general de Qualitat i Educació Ambiental: Joan Piquer Huerga.
Diari Oficial de la Generalitat Valenciana


Sumari del DOGV 9038, del 10-03-2021 (2021/1831)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la regularització d'indústria de fabricació de formigó al terme municipal d'Alacant.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9038

Data del DOGV
:   10-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/1831


Data del document
:   23-02-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * Alacant
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la regularització d'indústria de fabricació de formigó al terme municipal d'Alacant. [2021/1831]  
Havent-se admés a tràmit, d'acord amb el que es preveu en la Llei 5/2014, de 25 de juliol, de la Generalitat, d'ordenació del territori, urbanisme i paisatge, l'expedient DIC-20/0204, promogut per Hormigones San Vicente, SL, per a regularització d'indústria de fabricació de formigó, situat en el polígon 32, parcel·la 114, del terme municipal d'Alacant, per mitjà del present edicte se sotmet a informació pública el projecte de l'actuació, de conformitat amb el que es disposa en l'apartat a de l'article 206.4 del citat text legal, durant el termini de 20 dies hàbils des de la publicació del present edicte en el Diari Oficial de la Generalitat Valenciana, dins del qual pot ser examinat en la pàgina web https://ovius.gva.es/oficina\_tactica/?idioma=es\_es#/tramita/25341/25589, així com en el Servei Territorial d'Urbanisme d'Alacant, situat en l'avinguda d'Aguilera, número 1, cinquena planta, d'aquesta capital.  
  
  
Alacant, 25 de febrer de 2021.- El cap del Servei Territorial d'Urbanisme: Miguel Nicolas Halabi Antón.
Diari Oficial de la Generalitat Valenciana


Sumari del DOGV 9122, del 07-07-2021 (2021/7374)

CORRECCIÓ d'errades de la Resolució de 16 de juny de 2021, del president de la Societat Valenciana de Gestió Integral dels Serveis d'Emergències, per la qual s'aprova la relació definitiva de persones aspirants admeses en la borsa de caràcter urgent, de bomber o bombera forestals.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9122

Data del DOGV
:   07-07-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/7374


Data del document
:   07-07-2021

Organisme emissor
:   Societat Valenciana de Gestió Integral dels Serveis d'Emergències

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 16 de juny de 2021, del president de la Societat Valenciana de Gestió Integral dels Serveis d'Emergències, per la qual s'aprova la relació definitiva de persones aspirants admeses en la borsa de caràcter urgent, de bomber o bombera forestals. [2021/7374]  
S'ha advertit una errada en la publicació del sumari de la disposició mencionada (DOGV 9118; 01.07.2021), que s'esmena tot seguit:  
  
En la versió en castellà,  
  
On diu:  
«RESOLUCIÓN de 12 de mayo de 2021»  
  
Ha de dir:  
«RESOLUCIÓN de 16 de junio de 2021»